**ΕΡΕΥΝΑ – ΧΑΡΑΚΤΗΡΙΣΤΙΚΑ ΕΡΕΥΝΑΣ**

Με τον όρο **έρευνα** εννοούμε το σύνολο των οργανωμένων ενεργειών που γίνονται με σκοπό να ανακαλυφθεί κάτι νέο ή να ερμηνευθεί κάτι που μας ενδιαφέρει. Αυτή η νέα γνώση μπορεί να αξιοποιηθεί αμέσως προς όφελος της κοινωνίας μπορεί όμως και να μην γίνει αυτό. Έτσι κι αλλιώς όμως η νέα γνώση είναι σημαντική ως ανθρώπινη κατάκτηση. Ποτέ δεν γνωρίζουμε όλα τα πεδία στα οποία μπορεί να μας οδηγήσει η γνώση.

Η έρευνα συντελεί στην κατανόηση φαινομένων (επιστήμη), καθώς επίσης και στην καλύτερη αξιοποίηση των πρώτων υλών, στη δημιουργία συνθετικών υλικών, στη βελτίωση συνθηκών εργασίας, στο σχεδιασμό νέων προϊόντων κ.λ.π. (τεχνολογία). Επίσης, μπορεί να αναφέρεται σε βελτίωση βιομηχανικών προϊόντων, σε βελτίωση βιομηχανικών διαδικασιών παραγωγής , στην προστασία του περιβάλλοντος από συγκεκριμένους κατά περίπτωση ρύπους.  Αρχίζει από μία Ιδέα, που μπορεί να βασίζεται :

* Τυχαία παρατήρηση
* Ερευνητική συζήτηση
* Μελέτη βιβλιογραφίας
* Έμπνευση

Η επιστημονική έρευνα λοιπόν είναι μια σκόπιμη προσπάθεια με  **αφετηρία ένα συγκεκριμένο πρόβλημα ή υπόθεση**.  Στηρίζεται σε συστηματική και μεθοδική εργασία (σε θεωρητικό και πειραματικό επίπεδο) που τη διακρίνει αυστηρή λογική, **με σκοπό** να προταθεί **λύση** στο πρόβλημα ή με σκοπό την επαλήθευση ή την απόρριψη της υπόθεσης που διατυπώθηκε.

**ΧΑΡΑΚΤΗΡΙΣΤΙΚΑ ΕΠΙΣΤΗΜΟΝΙΚΗΣ ΕΡΕΥΝΑΣ**

* Απορρίπτει τις προσωπικές εμπειρίες ως μεθόδους απόκτησης γνώσης και  δέχεται ως έγκυρη και αξιόπιστη γνώση μόνον αυτή που μπορεί να      επαληθευτεί από την εμπειρική πραγματικότητα.
* Ασχολείται με την ανακάλυψη νέων γνώσεων. Καμιά φορά όμως μια έρευνα μπορεί να είναι επανάληψη κάποιας άλλης έρευνας παλαιότερης ή πρόσφατης για επαλήθευση ή διόρθωση των ευρημάτων της.
* Στηρίζεται σε συστηματική και μεθοδική εργασία που τη διακρίνει αυστηρή

       λογική.

* Η διερεύνηση του προβλήματος και η επαλήθευση ή η απόρριψη της υπόθεσης γίνεται κάτω από ελεγχόμενες συνθήκες ενώ καταβάλλεται προσπάθεια για μεγιστοποίηση αντικειμενικότητας στις μετρήσεις και για αντικειμενική ανάλυση των δεδομένων.
* Τα πορίσματα της επιστημονικής έρευνας δεν είναι τελεσίδικη γνώση. Κάθε εύρημα ισχύει "μέχρις αποδείξεως του εναντίου"
* Απολήγει σε μια γραπτή μελέτη, η οποία είναι στη διάθεση κάθε ενδιαφερομένου.
* Δίνει έμφαση στην ανακάλυψη γενικών αρχών και στη διατύπωση θεωριών.
* Για να ολοκληρωθεί, απαιτείται υπομονή, επιμονή και θάρρος.

https://hraklis58.wixsite.com/texn-g-gimnasiou/paroysiaseis